stanford-oval/wikipedia huggingface dataset:
วอลเลย์บอลชายเนชันส์ลีก 2023
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 ก.ค. | 17:00 | ญี่ปุ่น   | 1–3 |   โปแลนด์  | 25–19 | 26–28 | 17–25 | 21-25 |   | 89–68 | P2 รายงาน |
| 22 ก.ค. | 20:30 | สหรัฐ   | 3–0 |   อิตาลี  | 25–19 | 25–18 | 25–19 |   |   | 75–56 | P2 รายงาน |
รอบสุดท้าย > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 ก.ค. | 17:00 | อิตาลี   | 2–3 |   ญี่ปุ่น  | 18–25 | 23–25 | 25–17 | 25–17 | 9–15 | 100–99 | P2 รายงาน |
รอบสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 ก.ค. | 20:30 | สหรัฐ   | 1–3 |   โปแลนด์  | 25–23 | 24–26 | 25–18 | 25–18 |   | 99–85 | P2 รายงาน |
รางวัล

| --- | --- |
 ผู้เล่นทรงคุณค่า:  ปาแวว ซาตอร์สกี (POL) ตัวตบหัวเสายอดเยี่ยม:  อาแล็กซันแดร์ ชลิฟกา (POL)  ยูกิ อิชิกาวะ (JPN) ตัวเซ็ตยอดเยี่ยม:  ไมคาห์ คริสเตนสัน (USA):  ตัวบล็อกกลางยอดเยี่ยม:  ยากุป กอคานอฟสกี (POL)  เดวิด สมิท (USA) ตัวตบตรงข้ามยอดเยี่ยม:  วูกัช กัตช์มาแร็ก (POL) ตัวรับอิสระยอดเยี่ยม:  ปาแวว ซาตอร์สกี (POL)
ดูเพิ่ม

วอลเลย์บอลหญิงเนชันส์ลีก 2023
แหล่งข้อมูลอื่น

Fédération Internationale de Volleyball – official website
FIVB Volleyball Nations League 2023 – official competition website
มวน

| มวน ช่วงเวลาที่มีชีวิตอยู่: Moscovian–Holocene, 307–0Ma  PreꞒ Ꞓ O S D C P T J K Pg N      |
| --- | --- |

ชนิดจากแต่ละอันดับย่อยของ Hemiptera ตามเข็มนาฬิกาจากซ้ายบน: Acanthosoma labiduroides (Heteroptera), Xenophyes forsteri (Coleorrhyncha), Magicicada septendecim (Auchenorrhyncha), และ Aphids (Sternorrhyncha).

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับใหญ่:: Condylognatha 
อันดับ:: Hemiptera  Linnaeus, 1758
สปีชีส์:: Hemiptera
ชื่อทวินาม
Hemiptera Linnaeus, 1758

อันดับย่อย
 Auchenorrhyncha  Coleorrhyncha  Heteroptera  Sternorrhyncha
Hemiptera (/hɛˈmɪptərə/; จาก ภาษากรีกโบราณ  hemipterus 'ปีกครึ่ง') เป็นอันดับของแมลง ซึ่งมักเรียกว่า แมลงแท้ ประกอบด้วยมากกว่า 80,000 สปีชีส์ ในกลุ่มต่าง ๆ เช่น จักจั่น, เพลี้ย (aphid), ตั๊กแตน (planthopper), เพลี้ยไฟ (leafhopper), แมลงสาบ (assassin bugs), เตียง (bed bug) และ กะแท้ พวกมันมีขนาดตั้งแต่ 1 mm (0.04 in) ถึงประมาณ 15 ซm (6 in) และมีอวัยวะปากที่มีลักษณะเจาะดูดที่เหมือนกัน ชื่อ "แมลงจริง" มักจะถูกจำกัดให้หมายถึงอันดับย่อย Heteroptera
นักกีฏวิทยาจะใช้คำว่า แมลง สำหรับ Hemiptera หรือ Heteroptera ซึ่งไม่รวมสัตว์ขาปล้องหรือแมลงชนิดอื่นจากอันดับอื่น ๆ เช่น มด, ผึ้ง, อันดับด้วง หรือ ผีเสื้อ ในบางรูปแบบของภาษาอังกฤษ สัตว์ขาปล้องทุกชนิดที่อาศัยอยู่บนบก (รวมถึง แมงและ myriapod) ก็รวมอยู่ในความเข้าใจทั่วไปของคำว่า แมลง
มวน ถือเป็นชื่อของแมลงชนิดหนึ่งซึ่งประกอบ 50,000 ถึง 80,000 ชนิดเช่นกลุ่มของจักจั่น โดยมักมีขนาดตั้งแต่ 1 มิลลิเมตร (0.04 นิ้ว) ถึง 15 เซนติเมตร (6 นิ้ว) และมีปากที่สามารถดูดของเหลวได้และชื่อของมวนยังเอาไวเรียกกลุ่มของหน่วยย่อย Heteroptera ด้วย
โดยปกติคนเราจะเรียกว่าพวกแมลง, ด้วง, มวน รวมกันเป็นแมลงอย่างเดี่ยว เช่นการเรียกเต่าทองที่อยู่กลุ่มเดียวกับด้วงว่าเป็นแมลง
โดยปกติพวกมันจะกินอาหารโดยใช้ปากดูดของเหลวจากต้นไม้หรือสัตว์และสิ่งมีชีวิตขนาดเล็ก มวนนั้นไม่ได้อาศัยอยู่บนบกอย่างเดียวแต่พวกมันก็อาศัยอยู่ในน้ำด้วย
มนุษย์มีปฏิสัมพันธุ์กับพวกมันมานานเพราะพวกมันหลายชนิดเป็นศัตรูพืชที่สำคัญโดยพวกมันจะทำลายพืชผลทางการเกษตรโดยการดูดน้ำเลี้ยงของต้นไม้และพวกมันยังเป็นพาหะของโรคร้ายแรงและไวรัสอีกด้วย
ลักษณะ

มวนเป็นชื่อของแมลงหลายชนิดในหลายวงศ์ เมื่อโตเต็มที่มีปีก 2 คู่ ปีกคู่หน้าค่อนข้างยาว แคบ เนื้อปีกบริเวณโคนแข็ง ปลายเป็นแผ่นบางอ่อน ปีกคู่หลังอ่อนเป็นแผ่นบางตลอด เมื่อพับปีกจะแบนราบไปตามสันหลัง แต่บางชนิดก็ไม่มีปีก ปากเป็นท่อยาวคล้ายเข็ม โผล่ทางด้านล่างบริเวณปลายหัว หลายชนิดปล่อยกลิ่นเหม็นได้และเป็นศัตรูพืช
การเคลือนที่

พวกมันมีการเคลื่อนที่หลายรูปแบบเช่นเดิน,บิน,เดินบนน้ำ,ว่ายน้ำ เป็นต้น
การเคลือนที่ > ว่ายน้ำและเดินบนน้ำ

หลายสายพันธุ์ของมวนมีการปรับตัวให้มีการใช้ชีวิตอยู่ใต้น้ำเช่น แมลงป่องน้ำ, จิงโจ้น้ำ, แมลงดา มวนที่อยู่ใต้น้ำส่วนใหญ่เป็นสัตว์กินเนื้อ พวกมันมีขาที่คล้ายใบพายทำให้พวกมันว่ายน้ำได้ดี ส่วนจิงโจ่น้ำที่สามารถเดินบนน้ำได้ก็เพราะพวกมันอาศัยแรงตึงผิวของน้ำและพวกมันเป็นมวนชนิดเดียวที่เคลื่อนที่ด้วยการเดินบนน้ำ
การเคลือนที่ > บิน

มวนส่วนใหญ่สามารถบินได้แต่เป็นแค่ระยะทางสั้นๆและบินได้ไม่นาน แต่ถ้าพวกมันบินในขณะที่มีลมพัดพวกมันก็สามารถร่อนได้นานและไกลกว่าเดิมได้
ความหลากหลาย

พวกมันเป็นลำดับที่ใหญ่ที่สุดของแมลงและแมลงที่ยังไม่โตเต็มวัยที่มีชนิดมากกว่า 75,000 ชนิด เช่น ผีเสื้อมี 160,000 ชนิด, แมลงมี 100,000 ชนิด และแตนมี 100,000 ชนิด ซึ่งกลุ่มนี้มีความหลากหลายมากส่วนใหญ่มักจะอยู่บนและเป็นศัตรูพืชที่ร้ายกาจหลายชนิด แต่บางชนิดพบในแหล่งน้ำจืด เช่น จิงโจ้น้ำ, แมลงดา, แมลงดาสวน เป็นต้น
แหล่งข้อมูลอื่น

Cladogram of Hemiptera at Tree of Life Project เก็บถาวร 20 มกราคม 2020 ที่ เวย์แบ็กแมชชีน
| --- | --- |
การแยกแยะหน่วยอนุกรมวิธาน:  Wikidata: Q26371  Wikispecies: Hemiptera  ADW: Hemiptera  BOLD: 133  BugGuide: 63  EoL: 539  EPPO: 1HEMIO  Fauna Europaea: 12353  Fossilworks: 94230  GBIF: 809  iNaturalist: 47744  IRMNG: 11584  ITIS: 103359  NBN: NHMSYS0000841076  NCBI: 7524  NZOR: abca025a-71f0-47b8-a66f-bcd16d3c3875  Plazi: C4637022-FFDB-FC54-FF06-F9AEFDFFF98D  WoRMS: 118089 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น  เช็กเกีย 
จิงโจ้น้ำที่เดินบนน้ำด้วยแรงตึงผิว
พีชคณิตเชิงเส้น

ในปริภูมิแบบยุคลิดสามมิติ ระนาบทั้งสามนี้เป็นผลเฉลยของสมการเชิงเส้นและส่วนตัดระหว่างระนาบแทนผลเฉลยร่วมของระบบสมการ ในรูปมีผลเฉลยเป็นจุดจุดเดียว เส้นตรงสีฟ้าเป็นผลเฉลยร่วมของสมการสองสมการ
พีชคณิตเชิงเส้น (อังกฤษ: Linear algebra) เป็นสาขาหนึ่งของคณิตศาสตร์ที่ศึกษาระบบสมการเชิงเส้น เวกเตอร์ ปริภูมิเวกเตอร์ การแปลงเชิงเส้น และการเขียนแทนการแปลงเชิงเส้นด้วยเมทริกซ์  พีชคณิตเชิงเส้นเป็นหัวข้อสำคัญในคณิตศาสตร์สมัยใหม่ เรขาคณิตสมัยใหม่ใช้พีชคณิตเชิงเส้นเป็นพื้นฐานในการนิยามเส้นตรง ระนาบ และการหมุน นอกจากนี้การวิเคราะห์เชิงฟังก์ชันซึ่งเป็นหัวข้อย่อยของคณิตวิเคราะห์อาจมองได้ว่าเป็นการประยุกต์ใช้พีชคณิตเชิงเส้นกับปริภูมิของฟังก์ชัน
พีชคณิตเชิงเส้นยังประยุกต์ใช้อย่างแพร่หลายในวิชาวิทยาศาสตร์และวิศวกรรมศาสตร์ เนื่องจากสามารถใช้เป็นแบบจำลองปรากฏการณ์ทางธรรมชาติจำนวนมากได้ และสามารถคำนวณได้อย่างมีประสิทธิภาพ และแบบจำลองไม่เชิงเส้นอื่นที่ไม่สามารถจำลองได้โดยพีชคณิตเชิงเส้น อาจใช้การประมาณค่าอันดับหนึ่งทำให้หาค่าประมาณในรูปแบบเชิงเส้นได้
ประวัติ

กระบวนการแก้ระบบสมการเชิงเส้น ที่ในปัจจุบันเรียกว่าการกำจัดแบบเกาส์นั้นปรากฏในตำราคณิตศาสตร์ The Nine Chapters on the Mathematical Art ของจีนโบราณ ซึ่งแสดงให้เป็นตัวอย่างการแก้ระบบสมการผ่านปัญหาสิบแปดข้อ โดยมีจำนวนสมการตั้งแต่สองจนถึงห้าสมการ
การแก้ระบบสมการอย่างเป็นระบบโดยใช้ดีเทอร์มิแนนต์เริ่มต้นจากไลบ์นิซในปี 1693 และในปี 1750 กาเบรียล คราเมอร์ใช้ดีเทอร์มิแนนต์หาผลเฉลยโดยตรงของระบบสมการเชิงเส้นด้วยวิธีที่ปัจจุบันเรียกว่ากฎของคราเมอร์ ในภายหลังเกาส์ได้ค้นพบวิธีการแก้ปัญหาระบบสมการเชิงเส้นอีกครั้งเพื่อใช้ในงานภูมิมาตรศาสตร์ของเขา ซึ่งปัจจุบันเราเรียกว่า การกำจัดแบบเกาส์
ในปี 1844 แฮร์มัน กึนเทอร์ กรัสมัน ตีพิมพ์หนังสือ ทฤษฎีส่วนขยายเชิงเส้น คณิตศาสตร์สาขาใหม่ (Die Lineale Ausdehnungslehre, ein neuer Zweig der Mathematik หรือ Theory of Linear Extension) ซึ่งบรรจุหัวข้อใหม่ในคณิตศาสตร์ที่ในปัจจุบันเราถือว่าเป็นส่วนหนึ่งของพีชคณิตเชิงเส้น ในขณะที่ เจมส์ ซิลเวสเตอร์เสนอคำว่า เมทริกซ์ เป็นครั้งในปี 1848 มาจากภาษาละติน matrix ซึ่งแปลว่า มดลูก
จูเซปเป เปอาโนนิยามคำว่า ปริภูมิเวกเตอร์ เป็นครั้งแรกในปี 1888 และเป็นนิยามที่ใช้ในปัจจุบัน
แหล่งข้อมูลอื่น

วีดิทัศน์การบรรยายวิชาพีชคณิตเชิงเส้น เก็บถาวร 2006-04-23 ที่ เวย์แบ็กแมชชีน จากสถาบันเทคโนโลยีแมสซาชูเซตส์ (อังกฤษ)
เครื่องคิดเลขพีชคณิตเชิงเส้น (อังกฤษ)
เครื่องคิดเลขพีชคณิตเชิงเส้น: คูณ หาอินเวอร์ส หาค่าไอเกนของแมทริกซ์ (อังกฤษ)
พีชคณิตเชิงเส้น จากแมธเวิร์ล. (อังกฤษ)
บทนำพีชคณิตเชิงเส้น เก็บถาวร 2012-06-12 ที่ เวย์แบ็กแมชชีน และ สรุปสัญลักษณ์ทางพีชคณิตเชิงเส้น เก็บถาวร 2012-09-25 ที่ เวย์แบ็กแมชชีน จาก แพลเน็ตแมธ (อังกฤษ)
พีชคณิตเชิงเส้น เก็บถาวร 2007-06-29 ที่ เวย์แบ็กแมชชีน โดย เอลเมอร์ จี. เวนส์  (อังกฤษ)
ปัญหาพีชคณิตเชิงเส้นพร้อมเฉลย (อังกฤษ)
พีชคณิตเชิงเส้นสำหรับเทคโนโลยีสารสนเทศ เก็บถาวร 2013-04-17 ที่ เวย์แบ็กแมชชีน (อังกฤษ)
| ด ค กพีชคณิตเชิงเส้น |
| --- | --- | --- |
 Outline  Glossary 
| Basic concepts |  Scalar  Vector  Vector space  Scalar multiplication  Vector projection  Linear span  Linear map  Linear projection  Linear independence  Linear combination  Multilinear map  Basis  Change of basis  Row and column vectors  Row and column spaces  Kernel  ค่าลักษณะเฉพาะและเวกเตอร์ลักษณะเฉพาะ  เมทริกซ์สลับเปลี่ยน  Linear equations  |  |
| Matrices |  Block  Decomposition  Invertible  Minor  Multiplication  Rank  Transformation  Cramer's rule  Gaussian elimination  Productive matrix  |  |
| Bilinear |  Orthogonality  ผลคูณจุด  Hadamard product  Inner product space  Outer product  Kronecker product  Gram–Schmidt process  |  |
| Multilinear algebra |  ดีเทอร์มิแนนต์  ผลคูณไขว้  Triple product  Seven-dimensional cross product  Geometric algebra  Exterior algebra  Bivector  Multivector  Tensor  Outermorphism  |  |
| Vector space constructions |  Dual  Direct sum  Function space  Quotient  Subspace  Tensor product  |  |
| Numerical |  Floating-point  Numerical stability  Basic Linear Algebra Subprograms  เมทริกซ์มากเลขศูนย์  Comparison of linear algebra libraries  |  |
  Category 
| ด ค กสาขาของวิชาคณิตศาสตร์ |
| --- | --- |
 ประวัติ เส้นเวลา  โครงร่าง  หัวข้อ  อภิธานศัพท์ 
รากฐาน:  ทฤษฎีเซต  คณิตตรรกศาสตร์ ทฤษฎีการพิสูจน์  ทฤษฎีโมเดล  ทฤษฎีการเวียนเกิด  ทฤษฎีแคทิกอรี  ทฤษฎีไทป์  ปรัชญาของคณิตศาสตร์ 
พีชคณิต:  พีชคณิตพื้นฐาน  พีชคณิตเชิงเส้น พีชคณิตเชิงหลายเส้น  พีชคณิตนามธรรม ทฤษฎีกรุป  ทฤษฎีกาลัว  พีชคณิตสลับที่  พีชคณิตสากล  พีชคณิตเชิงโฮโมโลยี 
คณิตวิเคราะห์:  แคลคูลัส  การวิเคราะห์เชิงจริง  การวิเคราะห์เชิงซ้อน  การวิเคราะห์เชิงฟังก์ชัน  การวิเคราะห์ฮาร์มอนิก  ทฤษฎีเมเชอร์‎  สมการเชิงอนุพันธ์ 
วิยุตคณิต:  คณิตศาสตร์เชิงการจัด  ทฤษฎีกราฟ  ทฤษฎีเกม  ทฤษฎีอันดับ 
เรขาคณิต:  เรขาคณิตจำกัด  เรขาคณิตเชิงพีชคณิต  เรขาคณิตเชิงอนุพันธ์  เรขาคณิตแบบยุคลิด  เรขาคณิตวิเคราะห์  เรขาคณิตวิยุต 
ทฤษฎีจำนวน:  เลขคณิต  ทฤษฎีจำนวนเชิงพีชคณิต  ทฤษฎีจำนวนเชิงวิเคราะห์  เรขาคณิตไดโอแฟนไทน์ 
ทอพอโลยี:  ทอพอโลยีทั่วไป  ทอพอโลยีเชิงพีชคณิต  ทอพอโลยีเชิงเรขาคณิต ทฤษฎีเงื่อน  ทอพอโลยีเชิงอนุพันธ์  ทฤษฎีโฮโมโทปี 
ประยุกต์:  ความน่าจะเป็น  สถิติศาสตร์  คณิตศาสตร์การเงิน  คณิตศาสตร์เคมี  คณิตศาสตร์จิตวิทยา  คณิตศาสตร์ชีววิทยา  คณิตศาสตร์ฟิสิกส์  คณิตศาสตร์เศรษฐศาสตร์  ทฤษฎีระบบควบคุม 
คณนา:  การวิเคราะห์เชิงตัวเลข  การหาค่าเหมาะที่สุด  ทฤษฎีการคำนวณ  พีชคณิตของคอมพิวเตอร์  วิทยาการคอมพิวเตอร์ 
อื่น ๆ:  ประวัติของคณิตศาสตร์  คณิตศาสตร์นันทนาการ  คณิตศาสตร์และศิลปะ  การสอนคณิตศาสตร์ 
   หมวดหมู่    สถานีย่อย
หม่อมหลวงชูชาติ กำภู

| รองอำมาตย์เอก หม่อมหลวงชูชาติ กำภูม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงพัฒนาการแห่งชาติ
ดำรงตำแหน่ง 9 กันยายน พ.ศ. 2507 – 13 เมษายน พ.ศ. 2512
นายกรัฐมนตรี: ถนอม กิตติขจร
ก่อนหน้า: พระประกาศสหกรณ์ (สดับ วีรเธียร)
ถัดไป: บุญรอด บิณฑสันต์
อธิการบดีมหาวิทยาลัยเกษตรศาสตร์
ดำรงตำแหน่ง 2 สิงหาคม พ.ศ. 2508 – 1 พฤศจิกายน พ.ศ. 2510
ก่อนหน้า: หลวงอิงคศรีกสิการ (อินทรี จันทรสถิตย์)
ถัดไป: หลวงอิงคศรีกสิการ (อินทรี จันทรสถิตย์)
 
ข้อมูลส่วนบุคคล
เกิด: 4 มกราคม พ.ศ. 2448 จังหวัดพระนคร ประเทศสยาม
เสียชีวิต: 13 เมษายน พ.ศ. 2512 (64 ปี) จังหวัดพระนคร ประเทศไทย
คู่สมรส: คุณหญิงโฉมศรี กำภู ณ อยุธยา

รองอำมาตย์เอก หม่อมหลวงชูชาติ กำภู (4 มกราคม พ.ศ. 2448 – 13 เมษายน พ.ศ. 2512) ผู้ก่อตั้งโรงเรียนชลประทานวิทยา และวิทยาลัยการชลประทาน อดีตรัฐมนตรีช่วยว่าการกระทรวงพัฒนาการแห่งชาติ และดำรงตำแหน่งรัฐมนตรีจนถึงแก่อนิจกรรมในขณะดำรงตำแหน่ง
ในวันคล้ายวันเกิดของหม่อมหลวงชูชาติ โรงเรียนชลประทานวิทยาและวิทยาลัยการชลประทานได้กำหนดให้วันที่ 4 มกราคมของทุกปี เป็นวันงานพิธีไหว้ครู เพื่อระลึกถึงพระคุณของครู และพระคุณของหม่อมหลวงชูชาติ ผู้ก่อตั้งโรงเรียน
ประวัติ

หม่อมหลวงชูชาติ กำภู เกิดเมื่อวันที่ 4 มกราคม พ.ศ. 2448 ที่ตำบลสามยอด อำเภอพระนคร จังหวัดพระนคร เป็นบุตรคนโตของพลตรีพระยาสุรเสนา (หม่อมราชวงศ์ชิต กำภู) กับคุณหญิงผอบ สุรเสนา ได้รับพระราชทานนาม "ชูชาติ" จากสมเด็จพระศรีพัชรินทราบรมราชินีนาถ พระบรมราชชนนีพันปีหลวง
หม่อมหลวงชูชาติ กำภู สมรสกับคุณหญิงโฉมศรี กำภู ณ อยุธยา (ถึงแก่อนิจกรรมเมื่อวันที่ 22 มีนาคม พ.ศ.2563) ธิดาของมหาอำมาตย์เอก เจ้าพระยาพลเทพ (เฉลิม โกมารกุล ณ นคร) และคุณหญิงสว่าง พลเทพ มีบุตรธิดา คือ
คาวี กำภู ณ อยุธยา
สุธาทิพย์ กำภู ณ อยุธยา
การศึกษา

เมื่อปี พ.ศ. 2457 ขณะอายุ 9 ปี หม่อมหลวงชูชาติเริ่มศึกษาที่โรงเรียนเทพศิรินทร์ ได้รับประกาศนียบัตรชั้นมัธยมบริบูรณ์เมื่ออายุ 17 ปี และสอบชิงทุนได้รับทุนเล่าเรียนหลวงให้ไปศึกษาต่อ ณ ประเทศอังกฤษ ได้ศึกษาที่โรงเรียนเซนต์ปีเตอร์ ประเทศอังกฤษ เมื่อปี พ.ศ. 2466 เป็นเวลา 2 ปี แล้วจึงเข้าศึกษาในวิทยาลัยที่มหาวิทยาลัยลอนดอน เมื่อปี พ.ศ. 2468 ศึกษาอยู่ 8 ปี จึงสำเร็จการศึกษาขั้นปริญญาโททางวิศวกรรมโยธา ประกาศนียบัตรและปริญญาบัตรที่ได้มาจากมหาวิทยาลัยนี้คือ A.C.G.L., B. Sc. ทางวิศวกรรมโยธา D.IC. (Advanced Dipkoma of Impetial College) และปริญญาโท M.Sc. ในทางคอนกรีตและไฮโดรลิกส์ ในปี พ.ศ. 2472 ได้เข้าฝึกงานในด้านวิศวกรรมโยธาในกรมโยธาธิการของอังกฤษ 1 ปี จึงกลับประเทศไทยเข้ารับราชการในกรมชลประทาน เมื่อปี พ.ศ. 2473
หม่อมหลวงชูชาติ กำภู ได้อุปสมบท ณ พัทสีมาวัดเทพศิรินทราวาสราชวรวิหาร เมื่อวันที่ 20 สิงหาคม พ.ศ. 2482 โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ มีฉายาว่า ปัญญาวุโธ หลังจากปฏิบัติราชการในด้านกรมชลประทานและวิศวกรรมเรื่อยมา จนมีความรู้และประสบการณ์ในด้านดังกล่าวเป็นพิเศษ จึงได้รับการแต่งตั้งให้เป็นราชบัณฑิตในวิชาวิทยาศาสตร์ประยุกต์ เมื่อปี พ.ศ. 2505 และปริญญาชั้นสูงสุด คือ ปริญญาช่างชลประทานดุษฎีบัณฑิตกิตติมศักดิ์ จากจุฬาลงกรณ์มหาวิทยาลัย เมื่อปี พ.ศ. 2506 ต่อมาได้รับพระราชทานเหรียญดุษฎีมาลาเข็มศิลปวิทยา เมื่อได้สร้างเขื่อนภูมิพลแล้วเสร็จในปี พ.ศ. 2507
การทำงาน

หม่อมหลวงชูชาติ กำภู เริ่มเข้ารับราชการนายช่างผู้ช่วยประจำกองที่ปรึกษา กรมชลประทาน ชั้นผู้ช่วยเซ็กชั่นแนลเอนจิเนียร์ เมื่อวันที่ 18 สิงหาคม พ.ศ. 2473 ได้รับพระราชทานยศเป็นรองอำมาตย์เอกในปีต่อมา จนเจริญก้าวหน้าในหน้าที่ราชการเรื่อยมาจนกระทั่ง ในปี พ.ศ. 2492 ได้รับแต่งตั้งให้ดำรงตำแหน่งอธิบดีกรมชลประทาน
ต่อมาในปี พ.ศ. 2499 ได้รับแต่งตั้งเป็นรัฐมนตรี (วันที่ 18 สิงหาคม พ.ศ. 2499 ถึง 25 กุมภาพันธ์ พ.ศ. 2500) และยังคงเป็นอธิบดีกรมชลประทาน จากนั้นในปี พ.ศ. 2507 ได้รับแต่งตั้งเป็นรัฐมนตรีช่วยว่าการกระทรวงพัฒนาการแห่งชาติ (วันที่ 9 กันยายน พ.ศ. 2507 จนสิ้นสมัยเมื่อวันที่ 11 มีนาคม พ.ศ. 2512) และยังคงเป็นอธิบดีกรมชลประทาน ในช่วงนั้นยังได้รับแต่งตั้งให้ดำรงตำแหน่งอธิการบดีมหาวิทยาลัยเกษตรศาสตร์ (2 สิงหาคม พ.ศ. 2508 ถึง 1 พฤศจิกายน พ.ศ. 2510) อีกตำแหน่งหนึ่ง
ในปี พ.ศ. 2512 ได้รับแต่งตั้งเป็นรัฐมนตรีช่วยว่าการกระทรวงพัฒนาแห่งชาติอีก เมื่อวันที่ 11 มีนาคม พ.ศ. 2512 และยังคงดำรงตำแหน่งรัฐมนตรีช่วยว่าการอยู่จนถึงแก่อนิจกรรม เมื่อวันที่ 13 เมษายน พ.ศ. 2512
การทำงาน > หน้าที่ราชการพิเศษ

พ.ศ. 2491 เป็นกรรมการองค์การอาหารและเกษตรแห่งชาติ (ได้รับเลือกอีกในปี พ.ศ. 2495)
พ.ศ. 2494 เป็นกรรมการพิจารณาเกี่ยวกับการก่อสร้างเขื่อนแม่น้ำเจ้าพระยาโดยใช้เงินกู้จากธนาคารโลก (ได้รับการแต่งตั้งอีกในปี พ.ศ. 2495 และ 2497)
พ.ศ. 2497 เป็นผู้ว่าการองค์การพลังงานไฟฟ้าลิกไนท์ และเป็นกรรมการพลังงานแห่งชาติ
พ.ศ. 2500 เป็นประธานกรรมการการไฟฟ้าฝ่ายผลิตแห่งประเทศไทย (จนถึง พ.ศ. 2507)
พ.ศ. 2502 เป็นกรรมการสภาพัฒนาการเศรษฐกิจแห่งชาติ (จนถึงแก่อนิจกรรม)
พ.ศ. 2503 เป็นประธานกรรมการชลประทานศึกษามูลนิธิ
พ.ศ. 2510 เป็นรองประธานกรรมการพัฒนาการเกษตร ในเขตโครงการคันและคูน้ำ
พ.ศ. 2511 เป็นผู้แทนประเทศไทยระดับรัฐมนตรีในคณะกรรมการประสานงานทางหลวงแห่งเอเชีย
พ.ศ. 2512 เป็นกรรมการบริหารสภาพัฒนาการเศรษฐกิจแห่งชาติ
บั้นปลายชีวิต

หม่อมหลวงชูชาติ กำภูถึงแก่อนิจกรรมด้วยโรคเส้นโลหิตในหัวใจตัน เมื่อวันที่ 13 เมษายน พ.ศ. 2512 สิริอายุ 64 ปี 100 วัน พระบาทสมเด็จพระเจ้าอยู่หัว รัชกาลที่ ๙  ทรงพระกรุณาโปรดเกล้าฯ พระราชทานน้ำหลวงอาบศพ และพระราชทานโกศไม้สิบสอง และโปรดเกล้าฯ รับศพไว้ในพระบรมราชานุเคราะห์จนถึงวันบำเพ็ญกุศล 7 วัน พระราชทาน ณ บ้าน 1225 ถนนสุขุมวิท จังหวัดพระนคร
เครื่องราชอิสริยาภรณ์

หม่อมหลวงชูชาติ กำภู ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2507 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2498 –  เหรียญจักรพรรดิมาลา (ร.จ.พ.)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ออสเตรีย :
พ.ศ. 2509 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์เงิน (พร้อมสายสะพาย)
กฎหมายมหาชน

กฎหมายมหาชน (อังกฤษ: public law) คือ กฎหมายที่ว่าด้วยความสัมพันธ์ระหว่างปัจเจกบุคคลกับรัฐ หรือความสัมพันธ์ระหว่างปัจเจกบุคคลด้วยกันเองซึ่งเกี่ยวพันโดยตรงถึงสังคม อาจแบ่งเป็นกฎหมายรัฐธรรมนูญ กฎหมายปกครอง กฎหมายภาษี กฎหมายอาญา และกฎหมายวิธีพิจารณาคดี ส่วนกฎหมายที่ว่าเฉพาะด้วยความสัมพันธ์ระหว่างปัจเจกบุคคลด้วยกันนั้นเรียก กฎหมายเอกชน
กฎหมายมหาชนนั้นว่าด้วยความสัมพันธ์ที่ไม่สมดุลและไม่เท่าเทียมกัน กล่าวคือ ฝ่ายหนึ่งมีสถานะสูงกว่าอีกฝ่ายหนึ่ง เช่น รัฐที่มีอำนาจกำหนดเกี่ยวกับสิทธิของปัจเจกบุคคล แต่ด้วยผลของหลักนิติธรรม การกำหนดดังกล่าวจะต้องเป็นไปภายในขอบเขตของกฎหมาย (secundum et intra legem) และรัฐจะต้องเคารพกฎหมาย ราษฎรที่ไม่พอใจคำวินิจฉัยของเจ้าหน้าที่ทางปกครองก็อาจร้องขอต่อศาลให้ทบทวนคำวินิจฉัยดังกล่าว
การแบ่งแยกกฎหมายออกเป็นฝ่ายมหาชนและเอกชนนั้นย้อนหลังไปได้ถึงสมัยกฎหมายโรมัน ประเทศที่ใช้กฎหมายระบบซีวิลลอว์จัดการแบ่งแยกดังกล่าวมาตั้งแต่ต้นคริสต์ศตวรรษที่ 19 และนับแต่นั้น แนวคิดเรื่องการแบ่งแยกก็แพร่ไปสู่ประเทศคอมมอนลอว์ด้วย
ขอบเขตของกฎหมายมหาชนกับกฎหมายเอกชนอาจทับซ้อนกันได้ในบางกรณี ทำให้มีความพยายามที่จะเสนอทฤษฎีเกี่ยวกับรากฐานของกฎหมายทั้งสองกลุ่มมาตลอด
คำนิยาม

อัลเปียน นักปราชญ์สมัยโรมันยุคคลาสสิค อธิบายว่าเป็นกฎหมายที่เกี่ยวข้องกับสาธารณรัฐโรมัน ส่วนเอกชนเกี่ยวกับประโยชน์ของเอกชนแต่ละคน
ศาสตราจารย์มอริส ดูแวร์แซ่ แห่งมหาวิทยาลัยปารีส อธิบายว่า มหาชนได้แก่ กฎหมายที่กล่าวถึงกฎเกณท์ทั้งหลายของกฎหมายเกี่ยวกับสถานะและอำนาจผู้ปกครอง รวมทั้งความสัมพันธ์ระหว่าง ผู้ปกครอง กับผู้อยู่ใต้ปกครอง
ศาสตราจารย์อองเดร เดอ โรบาแตร์ อธิบายว่ากฎหมายมหาชนเป็นกฎหมายวางกฎเกณท์แก่สาธารณบุคคล อันได้แก่รัฐ องค์การปกรอง และรวมตลอดถึงนิติบุคลตามกฎหมายมหาชน
ดูเพิ่ม

กฎหมายระหว่างประเทศแผนกคดีเมือง (กฎหมายมหาชนระหว่างประเทศ)
วัยกล้าฝัน

| วัยกล้าฝัน |
| --- | --- |
ประเภท: ละครชุด
สร้างโดย: Greatest Entertainment
เขียนโดย: วรดา พงษ์รักษ์ ณัฐกิจ กลิ่นประทุม เมวิกา เลิศสุวิมลกุล ธงชัย ธนารุจนันท์
กำกับโดย: สยมพร สุวรรณภูมิ ธงชัย ธนารุจนันท์
แสดงนำ: (ดูในเนื้อหา)
เสียงของ:  ประเทศไทย
ดนตรีแก่นเรื่องเปิด: เพลง พารทไทม์ชีวิต 24 ชั่วโมง ศิลปิน พยัต ภูวิชัย
ดนตรีแก่นเรื่องปิด: เพลง หัวใจไม่ใช้เหตุผล ศิลปิน บุ๊ก ภูดิท
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 28 ตอน
การผลิต
ผู้อำนวยการผลิต: สยมพร สุวรรณภูมิ
ผู้อำนวยการสร้าง: บริษัท อสมท จำกัด (มหาชน)
สถานที่ถ่ายทำ:  ประเทศไทย
ความยาวตอน: 55 นาที
ออกอากาศ
เครือข่าย: ช่อง 9 เอ็มคอตเอชดี
ออกอากาศ: 13 มีนาคม 2559 – 16 กรกฎาคม 2559
เรต:  
วัยกล้าฝัน (อังกฤษ: Part Time The Series) เป็นรายการโทรทัศน์ประเภทละครชุด เค้าโครงเรื่อง อัษฐวุฒิ ปรุงเจริญ บทประพันธ์ สยมพร สุวรรณภูมิ และบทโทรทัศน์ วรดา พงษ์รักษ์, ณัฐกิจ กลิ่นประทุม, เมวิกา เลิศสุวิมล, ธงชัย ธนารุจนันท์ นำแสดงโดย อนุภาษ เหลืองสดใส, รมิดา จีรนรภัทร, จิรภิรมย์ ไชยา, นลินี ชัยรุ่งโรจน์ , พิชัยภูษิต บุตรเนียม ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์-อาทิตย์ เวลา 20.50 - 21.45 น. เริ่มออกฉายครั้งแรก ในวันที่ 13 มีนาคม จนถึงวันที่ 16 กรกฎาคม พ.ศ. 2559
ตัวละคร

| ตัวละคร | คาแร็คเตอร์ |
| --- | --- |
โหม่ง: เด็กต่างจังหวัดที่เข้ามาเรียนต่อในกรุงเทพฯ เป็นคนซื่อ จิตใจดี ตั้งใจเรียนรัฐศาสตร์เพื่อกลับไปทำงานปลัดอำเภอที่บ้านเกิดตัวเอง ทำงานพิเศษเป็นพนักงานร้านอาหาร รับบทโดย เงิน - อนุภาษ เหลืองสดใส
ไวท์: สาวชาวกรุง เป็นลูกคุณหนู ที่บ้านเข้มงวดที่สุด ทำให้ไวท์ทำงานหนักๆ ไม่เป็น แต่ก็ได้มาอยู่หอพักกับเพื่อนๆ ถูกแม่จับได้ด้วยเรื่องบางอย่าง จนต้องกลับมาอยู่บ้าน รับบทโดย เจน - รมิดา จีรนรภัทร
จ๊อด: หนุ่มผู้มาจากบ้านเด็กกำพร้า นิสัยฉลาดแกมโกง กินจุและรักการกินเป็นที่สุด แต่จริงๆ เป็นคนดี รักเพื่อน รับบทโดย ไกด์ - จิรภิรมย์ ไชยา
เมล่อน: พริตตี้สาวสวย เป็นคนใจกล้า เด็ดเดี่ยว เพราะมีพ่อเลี้ยงบ้ากาม หนีออกมาจากบ้านเพื่อมาอยู่หอด้วยตัวเอง ไม่ใช่คนที่ยอมใครและไว้ใจใครง่ายๆ รับบทโดย เบสตี้ - เบสตี้ ชัยรุ่งโรจน์
จิ๊น: หนุ่มขี้เล่น อารมณ์ดี ยิ้มง่าย ทำงานส่งอาหารที่ร้านอาหารญี่ปุ่นแห่งหนึ่ง เรียนไม่ค่อยเก่ง รับบทโดย ฟีฟ่า - เปรมอนันต์ ศรีพานิช
นิช: สาวสุดเนี้ยบ สมบูรณ์แบบทุกระเบียดนิ้ว สมัครงานที่ร้านอาหารที่เดียวกับจิ๊น ใจแข็ง เพราะต้องดูแลน้องชาย รับบทโดย ออม - กัลย์กมล นพพะ
พี่เค: รุ่นพี่ของจิ๊น แต่ไม่ชอบหน้าจิ๊นเท่าไหร่เพราะทำตัวไม่เคารพรุ่นพี่ ต้องการแกล้งจิ๊นและติ แต่พลาด ทำให้จ๊อดรับเคราะห์แทน จนถูกตำรวจจับ รับบทโดย แป๊ะซะ - พิชัยภูษิต บุตรเนียม
เต๋อ: ฮิปเตอร์หนุ่ม ถูกพ่อพามาอาศัยอยู่วัดเพราะต้องการให้ซึมซับในศาสนา ภายหลังได้ออกจากวัดมาเช่าบ้านอยู่เอง เป็นคนเรียนเก่ง ซื่อตรง และนอกจากนี้ยังมีความรู้รอบตัวอีกด้วย รับบทโดย ปาล์ม - วิทวัส ติชะวาณิชย์
มิ้น: สาวผู้มาจากครอบครัวยากจน ทำงานที่ร้านอาหารเดียวกับจิ๊น และนิช ชอบจิ๊นมาก รับบทโดย ไหมแพร - ภัทรานิษฐ์ คำกำพุด
ออม: สาวสุดห้าว แต่งตัวและชอบร้องเพลงแนวเพื่อชีวิต เล่นดนตรีในร้านอาหารเดียวกับโหม่ง ทำให้แอบชอบโหม่ง รับบทโดย แซน - สัจจพร วงศ์ตระกูลยนต์
ฮอลล์: หนุ่มเพลย์บอย นักท่องราตรีตัวยง ใช้เงินอย่างไม่คิด ภายหลังได้ช่วยพ่อ (แม่) ทำงาน จนรู้คุณค่าของเงิน รับบทโดย คิม - วโรดม เข็มมณฑา

ติ: นักมวยหนุ่มผู้มีความฝัน ต้องการทำความฝันให้เป็นความจริง ด้วยการเป็นนักมวยทีมชาติ เป็นคนซื่อๆ ใจดี มีน้ำใจ รับบทโดย โซ่ - วงศพัทธ์ ตั้งนิยม
คิว: เพื่อนสนิทของฮอลล์ เนื่องจากเป็นเพื่อนกันมาตั้งแต่เด็ก ทำให้รู้ใจฮอลล์แทบทุกเรื่อง และนอกจากความเป็นเพื่อนแล้ว คิวยังมีความรู้สึกพิเศษให้ฮอลล์อีกด้วย รับบทโดย เชน - วรากร ร่มฉัตรมงคล
โบ๊ท: รุ่นพี่ที่แอบชอบฮอลล์ ภายหลังคบกับจิรวัฒน์ รับบทโดย ปั๊บ - ปฏิพัทธ์ ศรัทธาพร
ต้อง: น้องชายของนิช เป็นเด็กวัยมัธยมปลาย เชียร์จิ๊นสุดตัวในเรื่องตีบพี่สาวตัวเอง เพราะต้องการเป็นอิสระ รับบทโดย บอม - ชัชวาลย์ อ่วมเจริญ
วิว: น้องชายของไวท์ มีรสนิยมชอบผู้ชาย และกำลังคบแบบลับๆ กับเอ็กซ์ เพื่อนของต้องอยู่ รับบทโดย แบงค์ - ธีวรา ปัญญธารา
เอ็กซ์: เพื่อนของต้องและชล แอบคบกับวิวอยู่ โดยที่เพื่อนยังไม่รู้ รับบทโดย บอมบ์แบม - กีรติ เงินคำ
ชล: เพื่อนของต้องและเอ็กซ์ รับบทโดย เบนซ์ - พชร บุญหลี
พี่พี: ผู้จัดการร้ายอาหารที่จิ๊นกับนิชทำอยู่ รับบทโดย เท็น - ทศทิศ ด่านขุนทด
ตี๋: เพื่อนของจิ๊นในที่ทำงาน รับบทโดย ตี๋ - ธนพล จารุจิตรานนท์
นักแสดง

| บทบาท | นักแสดง |
| --- | --- |
โหม่ง: อนุภาษ เหลืองสดใส
ไวท์: รมิดา จีรนรภัทร
จ๊อด: จิรภิรมย์ ไชยา
เมล่อน: เบสตี้ ชัยรุ่งโรจน์
จิ๊น: เปรมอนันต์ ศรีพานิช
นิช: กัลย์กมล นพพะ
เต๋อ: วิทวัส ติชะวาณิชย์
มิ้น: ภัทรานิษฐ์ คำกำพุด
ออม: สัจจพร วงศ์ตระกูลยนต์
ฮอลล์: วโรดม เข็มมณฑา
ติ: วงศพัทธ์ ตั้งนิยม
คิว: วรากร ร่มฉัตรมงคล
เค: พิชัยภูษิต บุตรเนียม (แป๊ะซะ)
โบ๊ท: ปฏิพัทธ์ ศรัทธาพร
ต้อง: ชัชวาลย์ อ่วมเจริญ
วิว: ธีวรา ปัญญธารา
เอ็กซ์: กีรติ เงินคำ
ชล: พชร บุญหลี
พี่พี: ทศทิศ ด่านขุนทด
ตี๋: ธนพล จารุจิตรานนท์
ต่อ: ปริญญา อังสนันท์
นักแสดง > นักแสดงรับเชิญ

นิรุณ ลิ้มสมวงศ์  รับบท โกโก้
สิรอัยย์ รุจิภาไพสิฐ รับบท พี่แจง
ณฐอร อินทรสกุล รับบท พี่เมย์
จุฑาทิพย์ กฤษฎาวร รับบท
ดนัย จิรา รับบท
อ้วน รีเทิร์น รับบท
เพลงประกอบละคร

เพลง ชีวิต 24 ชั่วโมง - ขับร้องโดย พยัต ภูวิชัย
เพลง หัวใจไม่ใช้เหตุผล – ขับร้องโดย บุ๊ก ภูดิท
เพลง กลับไปเยี่ยมวัยเยาว์ - ขับร้องโดย สุรชัย จันทิมาธร/พยัต ภูวิชัย/คฑาวุธ ทองไทย/พิฆเณศร์ จันทิมาธร
แหล่งข้อมูลอื่น

- วัยกล้าฝัน วัยกล้าฝัน ที่เฟซบุ๊ก
วัยกล้าฝัน ที่เอกซ์ (ทวิตเตอร์)
Time-fanclub_LMS/ วัยกล้าฝัน ที่อินสตาแกรม
Time The Series[ลิงก์เสีย]
ลำดับรายการโทรทัศน์

| ช่อง 9 เอ็มคอตเอชดี ละครสนุกครบ รอยยิ้มคับจอ: ทุกวันเสาร์ - อาทิตย์ เวลา 20> 50 – 21.45 น. |
| --- | --- | --- |
| ก่อนหน้า | วัยกล้าฝัน | ถัดไป |
| Part of Love รัก+เกรียน นักเรียน 4 ภาค | วัยกล้าฝัน |  |